Kõige lihtsam näide on gaasi käitumine anumas. Jagame anuma vaheseinaga kaheks ja pumpame ühelt poolt õhu välja. Kui vahesein ära võtta, läheb allesjäänud õhk kiiresti ka teise poolde ning jaguneb kogu anumas ühtlaselt. Gaasi entroopia kasvab. Kui oleksime enne rõhkude ühtlustumist pannud gaasi teele turbiini, oleks gaasivoolu  saanud kasutada töö tegemiseks. Klassikalise termodünaamika jaoks näitaski entroopia, kui palju kasulikku tööd süsteem teha suudab. Kui süsteem on jõudnud tasakaalu, on entroopia maksimaalne ja midagi huvitavat enam ei juhtu.